Situasie by Harmony-myn 'kalm, maar gespanne' | Nuus24
Situasie by Harmony-myn 'kalm, maar gespanne' 2013-01-22 07:11
Johannesburg – Die Association of Mineworkers and Construction Union (Amcu) sal Dinsdag vir 'n dringende interdik aansoek doen sodat mynwerkers toegang kan kry tot hostelle by Harmony Gold se Kusasalethu-myn.Die hekke van die hostelle is op 3 Januarie gesluit, en werknemers is in kennis gestel dat die myn tot verdere kennisgewing gesluit is weens 'n hersiening van bedrywighede ná verlede jaar se stakings.Mynwerkers is toegang tot die hostelle geweier, en baie het voor die hekke geslaap.Amcu sal die saak na die Johannesburg-hooggeregshof neem.Jeff Mphahlele, die vakbond se sekretaris, het Maandag bevestig dat die saak Dinsdag sal verskyn.Altesaam 1 700 werkers by die Kusasalethu-myn het in Desember aan 'n staking deelgeneem en geëis dat geskorste kollegas heraangestel word.Amcu het die situasie by Harmony as "kalm, maar gespanne" beskryf.– Volg Nuus24 op Twitter. - SAPA